pl hu hu hu hu hu hu hu hu hu jbo hu la hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu
Quo vadis Bitcoin I. - Lusta Oroszlán
Az elmúlt negyedév (2021.04.01. – 2021.06.30.) egy igazi rally volt a Bitcoin számára. Volt itt komoly optimizmusra reményt adó ATH-tól (64.800 környéke – 04.14.) kezdve minden idők USD-ben mért legnagyobb korrekciójáig (egy nap alatt, majdnem 14.000 USD esés – 05.19.) minden. De mi is a helyzet pontosan? Merre tart jelenleg a BTC, és mik a kilátások? Erre csak az igen bátrak tudnak kétséget kizáróan válaszolni, én viszont nem vagyok ilyen bátor. Úgyhogy inkább összeszedtem milyen tényezők befolyásolják jelenleg a Bitcoint, és azon keresztül a teljes kripto piacot.
Miért fog CSÖKKENNI a Bitcoin árfolyama?
A piac február közepe-vége után egy masszív oldalazásba kezdett, mely május 12-ig tartott. A kisebb korrekciókat a hype megfogta, és pár kisebb ATH-t is sikerült felmutatni ezen időszak alatt. Ezt követően május közepe után elindult egy masszív korrekció, amit az azóta is tartó 30-40k közötti sáv tart kordában. Ez a sáv az emelkedés során január elején indult, 1 hónapig tartó kis korrekció eredménye. Ekkor épültek ki a támaszok, ha ezek elfogynak, folytatódik az esés.
A FUD hatalmas erővel nyomul a kripto piacon, ezért sem tud az emelkedés tartós lenni, a retail befektetők rettegnek, és inkább elengedik a BTC-t a nagyobb szereplők (intézményi befektetők, bálnák) legnagyobb örömére. Ez sem kifejezetten kedvez a rövid távú emelkedésnek, hiszen hiányzik a beáramló tőke a piacra.
A GBTC (Grayscale Bitcoin Trust) folyamatos (sokszor masszív) másodpiaci discountban van. Amíg ez nem javul, az ár sem fog tudni felfelé elindulni, hiszen BTC-hez kötött befektetéshez olcsóbban is hozzá lehet jutni.
A Grayscale-hoz kapcsolódik még, hogy a GBTC kibocsátások során 6 hónapra lockolva lettek a részvények. Ezek a lockok is mostanában járnak/jártak le. Mivel sok befektető egyszerűen rá van kényszerítve ezek eladására (felvett hitelek valamint hedge fund szabályok miatt), ezért ez is lefelé rángatja a piacot.
A kínai bányászok kitiltása miatt esett a hash rate, ezért könnyebb lett a bányászás, így kevesebb bányászra jut ugyanannyi reward.
A világon mindenhol egyre komolyabb problémákat okoz a növekvő infláció, ami egyenes következménye a már 2008-ban indult pénznyomtatásnak. Egy FIAT valuta árfolyamának erősítésére bevett módszer a jegybanki alapkamat növelése. Ezzel a kockázati befektetések irányából a jóval biztosabb államkötvények irányába terelik a befektetőket, vagyis pl. a kripto tőzsdéről is tőkekivonást eredményez(het).
Volt még itt nekünk június 19-én egy Death cross-unk is a BTC napos grafikonon. A Death Cross a lassaban reagáló 200 MA (mozgó átlag) és az 50 MA találkozása, mikor az 50 MA felülről keresztezi a 200 MA-t. A Death Cross, mint a neve is mutatja, nem jelent jót. A Bitcoin esetén minden Bika piacon megjelenő ilyen eseményt medve piac követett. Korábban bizakodásra adhatott okot, hogy ezt az indikátort többnyire a teljes piacra szokták alkalmazni, és a kripto piacon a Bitcoin dominanciája egyre csökken, viszont július 06-án a teljes kripto piacra vetített totál piaci kapitalizáción is megjelent a Death Cross.
Miért fog EMELKEDNI a Bitcoin árfolyama?
Itt egy igencsak bugyuta érvvel indítanék: a 2024-es halving még nagyon messze van. Mit csinálunk még itt 3 évig? Nézzük a medve piacot? Csak nem… Én azt gondolom, a legutóbbi halvingból adódó készlethiány még nem eszkalálódott megfelelően, így az ebből fakadó árfelhajtó hatás még csak ezután fog érződni.
Az intézményi befektetők folyamatosan pozitívan állnak a BTC-hez, újabb és újabb nagy projektek indulnak, és állami szinten is eljutottunk oda, hogy a Bitcoin és a kriptovaluták általában inkább kockázatos befektetésnek számítanak, mint nettó átverésnek. Ez egy hatalmas lépés a korábban folyamatosan csalásnak, átverésnek, hülyeségnek titulált Bitcoin-hoz képest.
A S2F modell eddig megbízhatónak bizonyult a Bitcoin tekintetében, márpedig kell egy 150e-270e közötti ATH, hogy most is az legyen. De legalábbis minimum 100.000 USD-s árfolyamot el kell érni 2024-ig, és ez valószínűsíthetően bika piacon lesz.
A csökkenés mellett szóló lista első eleme felfogható pozitívumként is. A május vége óta tartó oldalazás egyfajta erőt is mutat, hiszen van olyan szintű vásárlóerő, amely képes az esetleges eséseket kordában tartani. Egyértelmű, hogy a piac drágának tartja a jelenlegi Bitcoin árfolyamot de csak idő kérdése, hogy mindenki elhiggye, ez az ár valójában nevetségesen olcsó ahhoz képest mennyi lehet az árfolyam 3-4-8 év múlva.
Senkit ne tévesszen meg a CSÖKKENNI oldalon található, mennyiségben több érv, hiszen a Bitcoin ígérete továbbra is áll: egy új, igazságosabb pénzügyi rendszer kialakulásának lehetősége és az, hogy ami ma jó üzlet, az holnap is az lesz.
Előző bejegyzésJókor jó helyen.
Következő bejegyzésGrayscale GBTC szájbarágó
A honlap további használatához a sütik használatát el kell fogadni.